Сёлета, па словах выступоўцы, на конкурс было пададзеная рэкордная колькасць заявак. Сярод пераможцаў нямала знаёмых культурнаму асяродку асоб. Напрыклад, у намінацыі “Музеі, культурныя і этнаграфічныя комплексы года” першынства меў Гомельскі палацава-паркавы ансамбль. Калектыў установы на дадзеным конкурсе ўжо ў чацвёрты раз выходзіць у фаварыты. Дыпламантамі ў намінацыі сталі Музей беларускага Палесся і філіял “Чырвоны Бераг” Жлобінскага гісторыка-этнаграфічнага музея, які быў названы адным з самых прыкметных маладых музеяў.